《寄昭庆阇黎》
宋代·沈辽

二年客江汉，不知春与秋。东来望吴越，历记昔时游。

萧山江水西，万屋白云迷。地势既洒落，家家临水堤。

中有一大士，法与天台齐。至行通神明，多果无阶梯。

吾昔屡入室，遂能离筌蹄。谁言似金粟，真已谢荆溪。

悯悯强冠带，悠悠恨乖暌。仍作赵魏行，何年造幽栖。

临风一问讯，深已愧提撕。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。